Nurata (rayon)

Nurata rayonı () — Ózbekstan Respublikası Nawayı wálayatındaǵı hákimshilik birlik. Hákimshilik orayı — Nurata qalası.

Xalqı — 85 200 adam. (2021).

 Jaylasıwı hám geografiyası 
Nurata rayonı Nawayı wálayatınıń qubla-shıǵısın iyeleydi. Aydarkól arqa tárepten Nawayı wálayatınıń Tamdı rayonı, arqa-batıs hám qubla-batıstan usı wálayattıń Kenimex rayonı hám onıń eksklavı, batıstan Buxara wálayatınıń Ǵıjduwan rayonı, qubladan Nawayı wálayatınıń Náwbáhár hám Xatirchi rayonları, sonday-aq, Samarqand wálayatınıń Qoshrabad rayonı, shıǵıstan Jizzaq wálayatınıń Forish rayonı menen shegaralasqan.

Rayon aymaǵınıń maydanı 6,5 mıń km² bolıp, bul kórsetkish penen Nawayı wálayatı rayonları arasında tórtinshi (Úshqudıq, Tamdı hám Kenimex rayonlarınan keyin) orında turadı. Nurata rayonınıń geografiyası Nawayı wálayatınıń basqa rayonları arasında eń kóp túrli. Rayon aymaǵınıń arqa hám batıs bólegin shól hám dalalar, qubla hám shıǵıs bólegin taw, jaylaw hám suwǵarılatuģın jerler iyeleydi.

 Derekler 

Kategoriya:Nawayı wálayatınıń rayonları